
ΑΠΟΣΠΑΣΜΑ                        
Από το πρακτικό της με αριθ. 52ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 426/2023
Στη Λευκάδα σήμερα  στις 12 του μηνός Δεκεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, μετά την ματαίωση στις 8/12/2023 συνεδρίασης της Επιτροπής ύστερα από την αριθμ. 27095/4.12.23 πρόσκληση συνεδρίασης, επειδή δεν υπήρξε απαρτία, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 27649/8-12-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκαν για συζήτηση δύο (2) θέματα Εκτός Ημερήσιας Διάταξης.
ΘΕΜΑ 2ο: Απόφαση Ο.Ε. επί της από 14.11.2023 (αρ. εκθ. καταθ. 53/2023) αγωγής της «Β.Χ. & Σια Ο.Ε.» κατά του Δήμου Λευκάδας ενώπιον του Ειρηνοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Το θέμα εισηγείται ο Πρόεδρος της Ο.Ε. κ. Χαράλαμπος Καλός, Δήμαρχος, λόγω απουσίας του εισηγητή και έθεσε υπόψη των μελών της Επιτροπής την γνωμοδότηση του δικηγόρου του Δήμου κ. Δημητρίου Μασούρα, η οποία έχει ως εξής:

 «Με την αναφερόμενη ανωτέρω αγωγή, η αντίδικος εταιρεία εκθέτει ότι το δεύτερο δεκαήμερο μηνός Οκτωβρίου τρέχοντος έτους προμήθευσε τον Δήμο Λευκάδας με υδραυλικό εξοπλισμό κατόπιν σχετικής εντολής. 

Η προμήθεια του εξοπλισμού άνευ ελαττωμάτων προκύπτει από σχετικές σφραγίδες υπαλλήλων της διεύθυνσης τεχνικών υπηρεσιών, καθώς και του αρμοδίου Αντιδημάρχου επί του σώματος του τιμολογίου που έχει εκδόσει η ενάγουσα εταιρεία. 

Παρά την προφορικότητα της ανάθεσης, τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως στη συγκεκριμένη περίπτωση που η οφειλή έχει αναγνωριστεί εγγράφως από αρμόδια όργανα του Δήμου. Επομένως, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ.

Η αντίδικος εταιρεία αιτείται την καταβολή ποσού 17.940,75 ευρώ (περιλαμβανομένου ΦΠΑ) νομιμοτόκως από 14.11.2023, για την αξία των εργασιών, καθώς και ποσό 1.000 ευρώ ως εύλογη αποζημίωση για τα έξοδα είσπραξης των οφειλομένων. Η υπηρεσία μας θεωρεί το τελευταίο ποσό (1.000 ευρώ) υπερβολικό. Εύλογο είναι ποσό 402,21 ευρώ, με βάση την αξία του αντικειμένου της διαφοράς, που εκ του νόμου προσδιορίζει την οφειλόμενη δικηγορική αμοιβή και το κόστος επίδοσης της αγωγής. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να παρασχεθεί εντολή στον δικηγόρο Λευκάδας Δημήτριο Μασούρα να υπογράφει πρακτικό συμβιβασμού ενώπιον του αρμοδίου Δικαστηρίου για την ως άνω υπόθεση σε περίπτωση που ο ενάγων παραιτηθεί από: α. την αξίωση για καταβολή του ποσού εξόδων είσπραξης πέραν του ποσού των 402,21 ευρώ, το οποίο θεωρείται εύλογο και συνομολογείται και β. τους τόκους του συνομολογηθέντος ποσού των 17.940,75 ευρώ. Το συνολικά οφειλόμενο ποσό να καταβάλλεται ατόκως εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή της εταιρείας «Χρήστος Βουκελάτος και Σία Ο.Ε.» και ειδικότερα να συνομολογεί την αγωγή ως προς το ποσό της αξίας των υλικών, να αρνείται δε αιτιολογημένα την αγωγή ως προς το ποσό της εύλογης αποζημίωσης.»
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο του Δήμου Λευκάδας Δημήτριο Μασούρα, να υπογράφει πρακτικό συμβιβασμού ενώπιον του αρμοδίου Δικαστηρίου για την ως άνω υπόθεση σε περίπτωση που ο ενάγων παραιτηθεί από: α. την αξίωση για καταβολή του ποσού εξόδων είσπραξης πέραν του ποσού των 402,21 ευρώ, το οποίο θεωρείται εύλογο και συνομολογείται και β. τους τόκους του συνομολογηθέντος ποσού των 17.940,75 ευρώ. Το συνολικά οφειλόμενο ποσό να καταβάλλεται ατόκως εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή της εταιρείας «Χρήστος Βουκελάτος και Σία Ο.Ε.» και ειδικότερα να συνομολογεί την αγωγή ως προς το ποσό της αξίας των υλικών, να αρνείται δε αιτιολογημένα την αγωγή ως προς το ποσό της εύλογης αποζημίωσης.


Η απόφαση αυτή πήρε αύξοντα αριθμό: 426/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

